Mastektomi

Mastektomi er kirurgisk fjerning av ett eller begge bryst, delvis eller helt, og er ofte brukt for å behandle brystkreft. Personer som har høyere risiko for brystkreft velger i noen tilfeller å undergå operasjonen som et forebyggende inngrep. Alternativt kan noen velge å undergå lumpektomi, en operasjon der svulsten og et lite område rundt den fjernes for å bevare mest mulig av brystet.

Valget om å undergå en mastektomi er basert på flere faktorer, inkludert bryststørrelse, antall lesjoner, brystkreftens aggressivitet, tilgjengeligheten til adjuvant stråling og hvorvidt pasienten er villig til å akseptere høyere risiko for at en svulst kommer tilbake etter lumpektomi og/eller stråling. Forskning på resultater som sammenligner mastektomi med lumpektomi og stråling viser til at rutinemessige radikale mastektomioperasjoner ikke alltid hindrer sekundærsvulster fra å oppstå fra mikrometastaser før oppdagelse, diagnostisering og inngrep. I de fleste tilfellene er det ingen forskjell mellom både helhetlig overlevelse og tilbakevendelseshyppighet for brystkreft. Det er både medisinske og ikke-medisinske indikasjoner for mastektomi, men de kliniske retningslinjene og pasientforventingene er de samme.

Indikasjoner for mastektomi

Brystkreft 
Selv om brystbevarende operasjoner for brystkreftpasienter blir mer tilgjengelige, er det flere grupper som kan få bedre resultat ved tradisjonelle mastektomiinngrep, inkludert:

 personer som allerede har undergått strålebehandling til det berørte brystet
 personer med to eller flere kreftområder i samme bryst med for store mellomrom til å kunne fjernes med ett kirurgisk innsnitt
 personer hvis første lumpektomi sammen med (en eller flere) gjeneksisjoner ikke helt fjernet kreften
 personer med visse seriøse bindevevssykdommer som sklerodermi, som gjør dem spesielt sensitive ovenfor strålebehandling
 gravide personer som vil trenge stråling mens de fortsatt er gravide (med risiko for skade på barnet)
 personer med en svulst større enn 5 cm som ikke krymper med neoadjuvant kjemoterapi
 personer hvis kreft er stor relativt til brystets størrelse
 personer som har testet positiv for en skadelig mutasjon på BRCA1- eller BRCA2-genet, og som velger en profylaktisk mastektomi ettersom de har høyere risiko for brystkreft.

Annen bruk 

Mastektomi har også medisinsk bruk utenfor kreft, inkludert kosmetisk eller rekonstruktiv kirurgi. Menn med gynekomasti kan også være kvalifiserte for mastektomi, men det finnes mindre invasive inngrep. Transkjønnede menn kan velge å undergå en mastektomi som kjønnsbekreftende kirurgi.

Bivirkninger 
Bortsett fra smerte etter operasjonen og åpenbar endring i brystets og/eller brystenes form, inkluderer mulige bivirkninger ømhet, arrvev ved snittet, kortvarig hevelse, fantombrystsmerte (smerte i fjernet bryst eller vev), infeksjon eller blødning i såret, hematom og serom (ansamling av klar væske i såret). Om lymfeknuter også fjernes, kan også lymfødem forekomme.

Problemer i øvre kroppsledd, som smerte, svakhet eller nedsatt bevegelsesevne i skulder eller arm, er en vanlig bivirkning etter brystkreftinngrep.

Referanser

Eksterne lenker 
 

Kirurgiske inngrep
Kvinnehelse
Kreftbehandling